Prätkähiiret

Prätkähiiret () on yhdysvaltalainen Rick Ungarin luoma vuosina 1993–1996 valmistunut piirrossarja. Sen tuotti Brentwood Television Funnies. Sarjaa tehtiin yhteensä kolme tuotantokautta, joka käsitti yhteensä 65 jaksoa. 

Sarja sai vuonna 2006 jatkoa, kun valmistui 28-osainen spin-off -sarja.

Sarjan synty
Rick Ungar on kertonut saanensa idean Prätkähiiriin vuonna 1990 ollessaan syömässä brunssia vaimonsa kanssa Encinossa, Los Angelesissa. Parkkipaikalle saapui 25 Harleyta, joiden kuljettajien hän huomasi olevan juppeja. Kohtaaminen moottoripyöriä ihailevien valkokaulustyöläisten kanssa käynnisti Ungarin luomistyön, josta syntyi konsepti toiselta planeetalta kotoisin olevista moottoripyörillä ajavista hiiristä. Moottoripyörien rooli oli myös keskeinen.

Sarjan juoni

Kaikki alkaa siitä, kun kolme marsilaista avaruushiirtä pakenee avaruusaluksellaan Maahan plutolaisia, jotka ovat valloittaneet Mars-planeetan. Avaruusalukseen tulee tekninen vika ja se törmää Chicagon urheilustadionin tulostauluun. Hiiret huomaavat, että Chicagon kaupunkia on tuhottu. He yrittävät etsiä korjaamoa, jossa korjauttaa moottoripyöriänsä ja löytävät korjaamon, jonka omistaa Santtu-niminen prätkämekaanikko. Lalli Leipäjuuston, plutolaisen konnan, apuri Rasvanahka yrittää ostaa korjaamoa, mihin Santtu ei suostu millään hinnalla. Hiiret ajavat Rasvanahan tiehensä ja ystävystyvät Santun kanssa. Tästä eteenpäin hiiret toimivat yhteistyössä Santun kanssa, tavoitteenaan pysäyttää plutolaisten suunnitelmien eteneminen.

Hahmot

Päähenkilöt
Moto (Modo)
Harmaaturkkinen hiiri. Hän menetti kotiplaneetallaan sodassa oikean käsivartensa, jonka tilalla on nyt aseella varustettu metallinen robottikäsi. Silmälappu peittää vasemman silmän ja vasemmasta etuhampaasta puuttuu pieni pala. Pitää muiden Prätkähiirien tavoin kotikaljasta ja nakkisämpylöistä (alkukielisessä sarjassa "kotikalja" on virvoitusjuomaa nimeltä "root beer"). Eräässä jaksossa Leipäjuusto yrittää saada Moton puolelleen tarjoamalla vanhan metallikäden tilalle uudenaikaisemman metallikäden.

Turbo (Throttle)
Vaaleanruskea hiiri, joka yleensä on ryhmän viisain ja älykkäin. Hän menetti kotiplaneetallaan näkönsä, minkä takia hän nykyään näkee vain Rontilta saamia lasejaan tai kypäräänsä käyttäessä. Turbolla on 90-luvun sarjassa Prätkähiirien logo- tatuointi oikeassa olkavarressaan.

Vinski (Vinnie)
Valkoinen hiiri, joka on luonteeltaan ryhmän uhkarohkein ja suostuu mieluiten vaarallisiin tehtäviin. Oikea puoli hänen kasvoistaan on metallisen naamion peitossa johtuen Marsin sodassa tapahtuneesta onnettomuudesta.

Santtu (Charlene "Charley" Davidson)
Pitää Chicagon kaupungissa moottoripyöräkorjaamoa. Hän auttaa Prätkähiiriä muun muassa erilaisten koneiden rakentamisessa. Hän itsekin haluaisi olla "sankari", mutta Prätkähiiret yleensä estävät tämän suojellakseen Santtua.

Lalli Leipäjuusto (Lawrence Limburger)
Plutolainen konna, joka käyttää naamaria Maapallolla imagonsa takia. Yrittää keinolla millä hyvänsä tuhota maapallon kuljettamalla sitä Plutoon. Lähes jokaisessa jaksossa hänen tornirakennuksensa tuhoutuu.

Professori Nuikki (Dr. Karbunkle)
Leipäjuuston hullu tiedemies, joka keksii kaikenlaisia keksintöjä Maan tuhoamiseksi ja Prätkähiirien pysäyttämiseksi.

Rasvanahka (Greasepit)
Leipäjuuston apuri, joka yleensä aina joutuu tekemisiin Prätkähiirten kanssa. Tältä henkilöltä puuttuu muutama ruuvi ja on siis tyhmänpuoleinen. Nimensä mukaisesti Rasvanahka erittää rasvaa.

Mutantti (Fred the Mutant)
Nuikin luoma mutantti.

Teuvo Tahko (Napoleon Brie)
Detroitia hallitseva plutolainen. Pienikokoinen ja silmät keskenään erivärisiä. Hän ja Leipäjuusto ovat vihollisia.

Ylipäällikkö Camembert (Lord Camembert)
Pluton ylipäällikkö, joka esiintyy usein videokuvan välityksellä tai henkilökohtaisesti Lalli Leipäjuustolle ja moittii häntä epäonnistumisesta, usein kovalla huutavalla äänellä.

Sivuhenkilöitä
 Miihkali (Rimfire) on Moton rohkea ja seikkailunhaluinen siskonpoika, Marsin puolesta taistelijoiden uutta sukupolvea. Hänellä on sama palava halu taisteluun kuin sedällään (tai oikeastaan enollaan) ja edellä mainittu seikkailunhalu saakin hänet usein pulaan, josta joku kokeneempi hänet sitten pelastaa.
 Rontti (Stoker) on iäkäs marsilainen sotaveteraani, joka johtaa vapaustaistelijoiden joukkoa ja on opettanut Prätkähiirille näiden taidot. Ikääntyessään alkanut menettää otettaan.
Minni (Carbine) on marsilainen kenraali, joka on Rontin siskontytär. Hänellä on ollut romanttinen suhde Turbon kanssa.
Anni (Harley) on yksi vapaustaistelijoista ja lääkintämies. Anni oli Prätkähiirten ohella ensimmäisiä, joka sai tietää Masin petturuudesta ja joutui tämän vuoksi vangiksi. Prätkähiiret ja Rontti pelastivat Annin, mutta Masilla oli ässä hihassa ja kaappasi tämän käsisiirtimellä mukaansa paetessaan.

Äänirooleissa
Sarjan alkuperäiset äänet.

Sarja Suomessa
Suomessa sarja ensiesitettiin suomen kielelle jälkiäänitettynä MTV3-kanavalla vuosina 1994–1996. Sen ensimmäinen jakso ensiesitettiin lauantaina 3. joulukuuta 1994. Sarja nousi Suomessa ensiesitysaikaan suureen suosioon. Sitä on myöhemmin esitetty uusintana televisiokanavilla MTV3 ja Subtv sekä maksullisella televisiokanavalla Sub Juniori.

Suomessa osa sarjan jaksoista esitettiin eri järjestyksessä kuin alkuperäinen yhdysvaltalainen versio. Sarjan alkuperäisessä numerojärjestyksessä oleva 60. jakso, Vielä kerran Lalli! on Suomessa esitetyn sarjan viimeinen jakso. Tähän viittaa myös kyseisen jakson viimeisessä kohtauksessa oleva hahmo Lalli Leipäjuuston sanat "Tämä tosiaan päättyy tähän."Jakson 60: Vielä kerran Lalli! (Hit The Road, Jack) -loppukohtaus

Sarjan jaksoja on julkaistu Suomessa myös viidellä eri VHS-kasetilla ja viidellä eri DVD-julkaisulla.

Sarjaan suomenkielisen jälkiäänityksen tuotti helsinkiläinen Jarmo "Jape" Kantolan perustama dubbausalan yritys. Jälkiäänitykset Kantola teki yhdessä muusikkoystäviensä Christian Lönegrenin, Pepe Laaksosen ja Kari Tammisen kanssa. Arviolta sarjan ensimmäiset kymmenen jaksoa suomensi eri kääntäjä, mutta tämän jälkeen sarjan loput jaksot suomensi Christian Lönegren.

Sarjan suomenkielinen versio muistetaan eritoten hahmojen käyttämästä ajoittain roisimmasta ja vihjailevastakin puhetyylistä, jonkalaista ei puhuta nuorille suunnatuissa piirrossarjoissa. Joku hahmoista saattoi myös puhua esimerkiksi stadin slangia tai muulla suomalaisella murteella. Lisäksi puheissa oli mainintoja esitysaikana tunnetuksi tulleista julkisuuden henkilöistä ja ilmiöistä. Ääninäyttelijä Christian Lönegrenin mukaan, hän halusi suomennoksessa olla uskollinen alkuperäiselle sarjalle, jossa oli myös samantyylistä dialogia. Alkuperäisessä englanninkielisessä versiossa oli kuitenkin kohtauksia, joita ei pystynyt kääntämään paikallisen kulttuurin vuoksi suoraan suomeksi. Näihin kohtauksiin hän keksi sopivan dialogin, mikä sopisi suomenkieliseen versioon. Lönegrenin mukaan jälkiäänitysten tekoaikaan suomennoksista oli joku hänen tuttavapiirissä antanut hieman kielteistäkin palautetta, mutta hän ei kuitenkaan suostunut "tinkimään", että alkaisi muuttamaan tyyliä. Hänen mukaan sarjaa esittänyt televisiokanava MTV3 ei antanut kritsoivaa palautetta hänen suomennoksistaan.

Sarjan muut ääninäyttelijät Pepe Laaksonen ja Kari Tamminen ovat kertoneet, että olivat itsekin hämmästyneet siitä, että sarjan tekoaikaan tällainen dialogi piirrossarjassa menisi valtakunnallisessa televisiossa läpi. Tamminen muistelee, että esimerkiksi sarjan suomenkieliseen versioon Prätkähiiri-hahmojen hot dogien kanssa nautittava virvokejuoma muutettiin kotikaljaksi "pilke silmäkulmassa". Tammisen mukaan sarjan ääninäyttelijät saivat kukin yhtä jälkiäänitettyä jaksoa kohden 200 markkaa palkkiota. Ennen sarjan viimeisen jakson äänittämistä, tekijätiimi oli ensin nauttinut alkoholia ja sen jälkeen äänitys olisi tehty "kunnialla" loppuun.

Suomenkieliset ääninäyttelijät
Listassa on vain osa hahmoista.

Musiikkialbumi
Sarjasta julkaistiin yksi albumi vuonna 1993 Biker Mice from Mars. Levyn laulajana oli Jeff Scott Soto ja sävellyksestä vastasi sarjaankin musiikit säveltänyt Will Anderson. Levyllä on yhteensä kymmenen kappaletta, joiden sanoituksia oli tekemässä myös sarjan luonut Rick Ungar ja ohjaaja Tom Tataranowicz.Biker Mice from Mars - CD bikermice.org Viitattu 16.4.2012 

Videopeli
Sarjan pohjalta on julkaistiin yksi videopeli Biker Mice from Mars, joka ilmestyi vuonna 1994 Konamin julkaisemana. Peli on kuvattu isometrisestä näkökulmasta ja siinä kilpaillaan kuudella eri hahmolla, joilla kullakin on omat vahvuudet ja heikkoudet. Vihollisista peliin oli otettu mukaan Leipäjuusto, Nuikki ja Rasvanahka. Myös Mutantti esiintyy pelissä muun muassa välianimaationa. Samoin Santtu, joka omalla korjaamollaan myy ja asentaa uusia varusteita, osia ja aseita pelin kulkuneuvoihin.

Elokuva
Vuoden 2006 sarjaan perustuva animaatioelokuva on työn alla Tom Tataranowiczin perustamalla Gang of Seven Animation studiolla.G7 Biker Mice from Mars g7animation.com Viitattu 13.9.2012  Alkuperäiseen Prätkähiiret sarjaan perustuva elokuva oikeilla näyttelijöillä oli suunniteilla vuodeksi 1995, mutta peruuntui tuntemattomista syistä. 

Lelufiguurit
Sarjan hahmoista valmistettiin 1990-luvulla runsas määrä lelufiguureja.

Seuraavat hahmot päätyivät lelufiguureiksi:
 Moto, Turbo ja Vinski
 Santtu
 Lalli Leipäjuusto
 Rasvanahka
 Nuikki
 Miihkali
 Teuvo Tahko
 Sädesilmä Sähikäinen
 Suurjännite

Päähahmoista Motosta, Turbosta ja Vinskistä valmistettiin myös useista eri variaatioita (esimerkiksi urheilija sekä vapaustaistelija -aiheisia lelufiguureja). Prätkähiirien moottoripyörät päätyivät myös lelufiguureiksi, sekä Rasvanahan kulkuneuvo. Micro Machines tuotti Prätkähiiri kolmikon lisäksi figuureja Santusta, Rasvanahasta, Sädesilmä Sähikäisestä, sekä Rasvanahan käytössä olleesta säiliörekasta ja plutolaisesta kaivurista.Biker Mice from Mars Collection m2museum Viitattu 15.4.2012 

Jaksoluettelo
Jaksot ovat alkuperäisessä numerojärjestyksessä. Osa jaksoista on esitetty Suomessa eri järjestyksessä.

Ensimmäinen tuotantokausi

Listassa näkyy Suomen esityspäivämääristä ainoastaan ne, jotka on esitetty MTV3-kanavalla.

 Jakso  Suomenkielinen nimi  Englanninkielinen nimi  Esitetty USA:ssa  Esitetty Suomessa  Uusinta Suomessa  2. uusinta Suomessa 1.  Hanat auki!  Rock and Ride  18.09.1993  03.12.1994  14.07.1995  06.05.2007 2.  Juustokuninkaan katkuinen valtakunta, osa 1  The Reeking Reign of the Head Cheese, Part 1  25.09.1993  10.12.1994  17.07.1995  13.05.2007 3.  Juustokuninkaan katkuinen valtakunta, osa 2  The Reeking Reign of the Head Cheese, Part 2 02.10.1993  17.12.1994  18.07.1995  20.05.2007 4.  Haiseva kaupunki  We Don't Need No Stinkin' City  09.10.1993  25.02.1995  19.07.1995  27.05.2007 5.  Hiiri ja hänen prätkänsä  A Mouse and His Motorcycle  16.10.1993  04.03.1995  20.07.1995  03.06.2007 6.  Ystävyys koetuksella  Test of Friendship  23.10.1993  11.03.1995  21.07.1995  22.06.2007 Sub Juniori 7.  Naamioitu prätkämimmi  The Masked Motorcyclist  30.10.1993  18.03.1995  24.07.1995  10.06.2007 8.  Kaivoksen konnat  The Pits  06.11.1993  25.03.1995  25.07.1995  17.06.2007 9.  Katukorpit  Road Ravens  13.11.1993  01.04.1995 26.07.1995  24.06.2007 10.  Homekorvat hyppii silmille  A Scent, a Memory, a Far Distant Cheese  20.11.1993  08.04.1995  27.07.1995  01.07.2007 11.  Terässormi  Steelfinger  27.11.1993  15.04.1995  28.07.1995  08.07.2007 12.  Jäätävä vyöhyke  Chill Zone  22.01.1994  22.04.1995  31.07.1995  15.07.2007 13.  Hevi-Hemmo  Hard Rock  29.01.1994  29.04.1995  01.08.1995  22.07.2007

Toinen tuotantokausi

 Jakso  Suomenkielinen nimi  Englanninkielinen nimi  Esitetty USA:ssa  Esitetty Suomessa  Uusinta Suomessa  2. uusinta Suomessa 14.  Aseiden aatelia  Steal Of The Century  20.09.1994  07.08.1995    19.08.2007 15.  Juustomaa  We're Going To Cheesyland  21.09.1994  13.05.1995  03.08.1995  05.08.2007 16.  Kivikasvo  Stone Broke  22.09.1994  06.05.1995  02.08.1995  29.07.2007 17.  Moottorikaupungin meininkiä  The Motor City Maniac  26.09.1994  20.05.1995  04.08.1995  12.08.2007 18.  Ylös alas  Upwardly Mobile  28.09.1994  11.08.1995    20.11.2007 19.  Talli Tulilinjalla  Last Stand At Last Chance  29.09.1994  02.09.1995    11.12.2007 20.  Takaisin Marsiin, osa 1  Back To Mars, Part 1  03.10.1994  08.08.1995    26.08.2007 21.  Takaisin Marsiin, osa 2  Back To Mars, Part 2  04.10.1994   09.08.1995    06.11.2007 22.  Takaisin Marsiin, osa 3  Back To Mars, Part 3  05.10.1994   10.08.1995    13.11.2007 23.  Tuomioistuin / Oikeus  The Tribunal  10.10.1994  19.08.1995    27.11.2007 24.  Motocrossloukku  Motocross Trap  12.10.1994  09.09.1995    18.12.2007 25.  Anteeksiantamaton juusto  Unforgiven Cheese  13.10.1994  16.09.1995     26.  Linnan juhlat / Sinihomeveljekset  Bleu Cheese Bros  17.10.1994  26.08.1995    04.12.2007 27.  Inkvisitio  The Inquisition  19.10.1994  30.09.1995     28.  Saalistajat  Stalkers  22.10.1994  25.11.1995     29.  Minä, Rasvanahka  I, Greasepit  24.10.1994  07.10.1995     30.  Vuoden kelmi  Villain Of The Year  25.10.1994  23.09.1995     31.  Juustometsurit  Cheeseloggers  27.10.1994  14.10.1995     32.  Hikkori tikkori, proffa  Hickory Dickory Doc  31.10.1994  21.10.1995     33.  Lepakkohiiret  Die Fleidermice  02.11.1994  28.10.1995     34.  Montun laki  Law Of The Pits  07.11.1994  04.11.1995    07.06.2008 35.  Vaara on bisneksemme  Danger Is Our Business  15.11.1994  11.11.1995     36.  Hullu tiedemies saa paikan  Mad Scientist Wanted  17.11.1994  18.11.1995     37.  Kadonnut järvi  Lake Michi-Gone  18.11.1994  02.12.1995     38.  Voiton siemenet  Seeds Of Victory  23.11.1994  09.12.1995     39.  Kaunis nainen  Pwetty Wady  01.12.1994  16.12.1995  19.07.1996  40.  Juustoni on nopea / Juustomätkyt  My Cheese Is Quick  15.12.1994   22.07.1996    41.  Verminaattori  The Verminator  22.12.1994  23.12.1995  23.07.1996   42.  Juustokadetit  Cheese Cadets  09.01.1995    24.07.1996   43.  Kuin elämä itse  So Life Like  19.01.1995    25.07.1996   44.  Jätesota  Garbage Wars  26.01.1995    26.07.1996   45.  Häijyt prätkät  Vicious Cycles  09.02.1995    29.07.1996   46.  Prätkätaurukset  Cycle Centaurs  16.02.1995    30.07.1996   47.  Verraton vesseli / Itseluottamus kateissa, Moto?  Modo Hangs It Up  23.02.1995    31.07.1996   48.  Plutolaisjuristi || What Smells Worse Than A Plutarkian Lawyer  02.03.1995    01.08.1996   49.  Alta nollapisteen  Below The Horizon  09.03.1995    02.08.1996   50.  Iso ongelma  Big Trouble  13.04.1995       51.  Hanttapuliopisto  Academy Of Hard Knocks  20.04.1995       52.  Jackpot-jyrsijät  High Rollin' Rodents  23.06.1995      

Kolmas tuotantokausi

 Jakso  Suomenkielinen nimi  Englanninkielinen nimi  Esitetty USA:ssa  Esitetty Suomessa  Uusinta Suomessa 53.  Pyöreän pöydän prätkäritarit, osa 1  Biker Knights Of The Round Table, Part 1  23.09.1995    05.08.1996 54.  Pyöreän pöydän prätkäritarit, osa 2  Biker Knights Of The Round Table, Part 2  30.09.1995    06.08.1996 55.  Virtuaaliepätodellisuus   Virtual Unreality  07.10.1995    08.08.1996 56.  Monttu auki  Pitfall  14.10.1995    07.08.1996 57.  Kuvernööriehdokkaat kilpasilla / Matodieetti  Diet Of Worms  21.10.1995  11.06.1996   58.  Ollako vaiko eikö olla?  Rocketh And Rideth  04.11.1995     59.  Mitä useampi Lalli, sitä sekavampi juusto  Too Many Limburgers Spoil The Cheese  11.11.1995  12.06.1996   60.  Iske asvalttia, Jaska / Vielä kerran Lalli!  Hit The Road, Jack  18.11.1995    26.08.1996 61.  Vieraita Marsista  Caveat Mentor  25.11.1995  10.06.1996   62.  Minne yksikään hiiri ei ole ennen mennyt  Where No Mouse Has Gone Before  03.01.1996  07.06.1996   63.  Olipa kerran Marsissa, osa 1  Once Upon A Time On Mars, Part 1  10.02.1996  13.06.1996  21.08.1996 64.  Olipa kerran Marsissa, osa 2  Once Upon A Time On Mars, Part 2  17.02.1996  14.06.1996  22.08.1996 65.  Olipa kerran Marsissa, osa 3  Once Upon A Time On Mars, Part 3  24.02.1996  17.06.1996  23.08.1996

 Katso myös 
Prätkähiiret (vuoden 2006 animaatiosarja)

Suomessa ilmestyneet julkaisut
VHS-julkaisut
 Prätkähiiret: Hanat auki!
 Prätkähiiret: Juustokuninkaan katkuinen valtakunta
 Prätkähiiret: Hiiri ja hänen prätkänsä
 Prätkähiiret: Hevi-Hemmo
 Prätkähiiret: Terässormi

 Hanat auki!  Juustokuninkaankatkuinen valtakunta  Hiiri ja hänen prätkänsä  Hevi-Hemmo 150px  150px  150px  150px

DVD-julkaisut
1. tuotantokausi

Hanat auki!
Sisältää jaksot
 Hanat auki
 Haiseva kaupunki

Prätkähiiret – Juustokuninkaan katkuinen valtakunta
Sisältää jaksot
 Juustokuninkaan katkuinen valtakunta, osa 1
 Juustokuninkaan katkuinen valtakunta, osa 2

Prätkähiiret – Hiiri ja hänen prätkänsä
Sisältää jaksot
 Hiiri ja hänen prätkänsä
 Ystävyys koetuksella

Prätkähiiret klassikko 1: Inkvisitio
Sisältää jaksot
 Inkvisitio
 Vuoden kelmi
 Minä, Rasvanahka

Prätkähiiret klassikko 2: Lepakkohiiret
Sisältää jaksot
 Juustometsurit
 Hikkori tikkori, proffa
 Lepakkohiiret

 Prätkähiiret – Hanat auki!  Juustokuninkaan katkuinenvaltakunta  Hiiri ja hänen prätkänsä  Prätkähiiret klassikko 1:Inkvisitio  Prätkähiiret klassikko 2:Lepakkohiiret 170px  Juustokuninkaan katkuinen valtakunta|170px  170px  170px  170px

Lähteet

Aiheesta muualla

 Unofficial Biker Mice from Mars 

*
Luokka:Seulonnan keskeiset artikkelit